Document ID: 31981R0348

NEUVOSTON ASETUS (ETY) N:o 348/81,
annettu 20 päivänä tammikuuta 1981,
valastuotteiden tuontiin sovellettavasta yhteisestä järjestelmästä
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 235 artiklan,
ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(1), sellaisena kuin se on viimeksi muutettuna asetuksella (ETY) N:o 1917/80(2), ja erityisesti sen 3 artiklan 1 kohdan,
ottaa huomioon tiettyjen perustamissopimuksen liitteessä II lueteltujen tuotteiden yhteisestä markkinajärjestelystä 28 päivänä kesäkuuta 1968 annetun neuvoston asetuksen (ETY) N:o 827/68(3), sellaisena kuin se on viimeksi muutettuna asetuksella (ETY) N:o 1117/78(4), ja erityisesti sen 2 artiklan 1 kohdan,
ottaa huomioon komission ehdotuksen(5)
ottaa huomioon edustajakokouksen lausunnon(6)
ottaa huomioon talous- ja sosiaalikomitean lausunnon(7),
sekä katsoo, että
valaslajien suojelu tekee tarvittavaksi kansainvälistä kauppaa rajoittavia toimenpiteitä; tällaisiin toimenpiteisiin on yhteisössä ryhdyttävä yhteisön kansainvälisiä velvollisuuksia noudattaen, ja
ennen kuin yhteisön tasolla toteutetaan yleisempiä villien eläin- ja kasvilajien kaupan valvontaa koskevia toimenpiteitä, ensimmäisessä vaiheessa olisi edellytettävä, että tärkeimpien valastuotteiden tuontiin tarvitaan tuontilupa, ja samalla säilytettävä mahdollisuus laajentaa näiden tuotteiden luetteloa; tilanteen selventämiseksi voi olla hyödyllistä todeta, että ennen luettelon mahdollista laajentamista jäsenvaltioilla on toimivalta ryhtyä, perustamissopimusta noudattaen, toimenpiteisiin suojellakseen niihin tuotteisiin liittyviä lajeja, joita tämä asetus ei koske; toimivaltaiset viranomaiset myöntävät lupia vasta varmistuttuaan siitä, että kyseisiä tuotteita ei käytetä kaupallisiin tarkoituksiin,
ON ANTANUT TÄMÄN ASETUKSEN:
1 artikla
1. Liitteessä mainittujen tuotteiden tuominen yhteisön alueelle edellyttää 1 päivästä tammikuuta 1982 alkaen tuontiluvan esittämistä. Kaupalliseen käyttöön tarkoitetuille tuotteille ei myönnetä tuontilupia.
2. Jäsenvaltioiden on ennen ilmoitettava komissiolle luettelo 1 kohdassa tarkoitetun tuontiluvan antamiseen oikeutetuista toimivaltaisistaä viranomaisista sekä näiden viranomaisten osoitteet. Komissio ilmoittaa tästä viipymättä muille jäsenvaltioille.
2 artikla
1. Perustetaan valastuotekomitea, jäljempänä "komitea", jossa on jäsenvaltioiden edustajat ja puheenjohtajana komission edustaja.
Komitea vahvistaa työjärjestyksensä.
Komitea voi ottaa tutkittavakseen minkä tahansa tämän asetuksen soveltamiseen liittyvän, myös valvontaa koskevan, kysymyksen, jonka sen puheenjohtaja joko omasta aloitteestaan tai jäsenvaltion edustajan pyynnöstä ottaa esille.
2. Tämän asetuksen soveltamisesta annetaan yksityiskohtaiset säännöt seuraavaa menettelyä noudattaen:
a) komission edustaja tekee komitealle ehdotuksen tarvittavista säännöksistä. Komitea antaa lausuntonsa ehdotuksesta määräajassa, jonka puheenjohtaja asettaa asian kiireellisyyden mukaan. Päätökset tehdään sellaisella 45 äänen enemmistöllä, joka saadaan kun jäsenvaltioiden äänet painotetaan perustamissopimuksen 148 artiklan 2 kohdassa määrätyllä tavalla. Puheenjohtaja ei osallistu äänestykseen;
b) komissio antaa suunnitellut säännökset, jos ne ovat komitean lausunnon mukaiset;
c) jos suunnitellut säännökset eivät ole komitean lausunnon mukaisia tai lausuntoaä ei ole annettu, komissio tekee viipymättä neuvostolle ehdotuksen tarvittavista säännöksistä. Neuvosto ratkaisee asian määräenemmistöllä. Jos neuvosto ei ole ratkaissut asiaa kolmen kuukauden kuluessa siitä, kun ehdotus on tullut vireille neuvostossa, komissio tekee päätöksen ehdotetuista säännöksistä.
3 artikla
1. Komissio antaa neuvostolle viipymättä kertomuksen tämän asetuksen liitteenä olevan tuoteluettelon laajenta misen ja tämän asetuksen säännösten noudattamisen valvonnan mahdollisuuksista, sekä siihen tarvittaessa liitettävät ehdotukset.
2. Neuvosto voi komission ehdotuksesta päättää määräenemmistöllä 1 kohdassa tarkoitetun luettelon laajentamisesta.
3. Ennen neuvoston päätöstä jäsenvaltiot voivat, perustamissopimuksen mukaisesti, ryhtyä toimenpiteisiin suojellakseen lajeja, joihin liittyviä tuotteita tämä asetus ei koske.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 20 päivänä tammikuuta 1981.

Labels: 3
17
15
20